Държавен вестник, бр. 3, 2024 г., стр. 107

БРОЙ  3	
Д Ъ Р Ж А В Е Н  В Е С Т Н И К 	
СТР.  107  
УКАЗАНИЯ КЪМ СПРАВКА ЗА ВЗЕМАНИЯТА И ЗАДЪЛЖЕНИЯТА, РАЗПРЕДЕЛЕНИ ПО ИНСТИТУЦИОНАЛНИ СЕКТОРИ 
КЪМ 31.12.2023 ГОДИНА
Съдържанието на информацията се отнася за наличностите на вземанията и задълженията (кол. 1) и степента на тяхната ликвидност 
(кол. 2 и 3) към края на отчетния период, като при докладването на финансовите активи и пасиви е необходимо те да се посочат по 
оригинален (първоначален) матуритет. Дефиницията в ЕСС’2010 е следната: Първоначален матуритет е матуритета на финансовите 
активи или пасиви, който се определя като периода от датата на сделката до определената дата на окончателно плащане. За сравнение, 
остатъчният матуритет на финансовите активи или пасиви се определя като периода от референтната дата до определената дата на окон-
чателното плащане.
Данните се попълват в стойност - хиляди лева.
ДЕФИНИЦИИ НА ИНСТИТУЦИОНАЛНИТЕ СЕКТОРИ И ПОДСЕКТОРИ
Нефинансови предприятия, вкл. централни управления
Състоят се от институционални единици, които са независими юридически лица и пазарни производители и чиято основна дейност е 
производството на стоки и нефинансови услуги. Нефинансовите предприятия включват също и нефинансови квазикорпорации. Под цен-
трални управления се разбира глава на група нефинансови предприятия.
Търговски банки
Тук попадат всички търговски банки и всички финансови предприятия, които са основно ангажирани с финансово посредничество и чие-
то задължение е да получават депозити и/или близки заместители на депозити от други институционални единици, различни от парично-
финансови предприятия, както и да дават заеми и/или да инвестират в ценни книжа за своя собствена сметка.
Фондове на паричния пазар
„Фондове на паричния пазар“ включва следните финансови посредници: инвестиционни фондове, включително инвестиционни тръсто-
ве, дялови тръстове и други колективни инвестиционни схеми, чиито акции или дялови единици са близки заместители на депозитите.
Колективни инвестиционни схеми, алтернативни инвестиционни фондове и национални инвестиционни фондове
Тук се включват инвестиционните фондове, различни от тези на паричния пазар, включват инвестиционни тръстове, дялови тръстове и 
други колективни инвестиционни схеми, чиито акции или дялови единици не се смятат за близки заместители на депозитите.
Застрахователни дружества
Състои се от всички финансови предприятия и квазикорпорации, които са основно ангажирани с финансово посредничество като след-
ствие от обединяване на рискове, под формата на пряко застраховане или презастраховане, а също и осигуряването на доход при пенси-
ониране, плащания при смърт и инвалидност.
Учреждения, ведомства и предприятия, финансирани от държавния бюджет
Тук попадат всички единици, чиито отчети са включени в централния бюджет (министерства, Народното събрание, Сметната палата 
и съдебната власт), държавните университети, Българска национална телевизия, Българско национално радио, Българска телеграфна 
агенция, Предприятие за управление на дейностите по опазване на околната среда (ПУДООС), фонд „Сигурност на електроенергийната 
система“, държавно предприятие „Единен системен оператор“, извънбюджетни сметки, болници, финансирани от правителството и други 
прекласифицирани държавни предприятия. Списъкът с прекласифицираните държавни предприятия за всяка година се публикува на 
сайта на НСИ в раздел „Държавна финансова статистика“, подраздел „Държавен дефицит/излишък и дълг“.
Общини и предприятия, финансирани от местните бюджети
Общини и предприятия, финансирани от местните бюджети включват всички общини, болниците, финансирани от тях, извънбюджетни 
сметки и фондове към общините и прекласифицираните общински предприятия. Списъкът с прекласифицираните общински предприятия 
за всяка година се публикува на сайта на НСИ в раздел „Държавна финансова статистика“, подраздел „Държавен дефицит/ излишък и дълг“.
Домакинства
Включват се лица или групи от лица като потребители и производители на стоки предимно за собствена крайна употреба; еднолични 
търговци, водещи едностранни счетоводни записвания с до 10 наети лица.
Юридически лица с нестопанска цел
„Юридическите лица с нестопанска цел“ се състои от институции и отделни юридически лица, които обслужват домакинствата. Секторът 
включва: синдикати, политически партии, фондации, сдружения, църковни и религиозни общества, читалища и други.
Нерезидентни единици - чуждестранни физически и юридически лица
Състои се от всички нерезидентни институционални единици, ангажирани с операции с резидентни единици или имащи други икономи-
чески връзки с резидентни единици.